ไพบูลย์ขู่เสรีพิศุทธ์ เชิญนายกฯขัดรธน.-ผิดม.157
ยกเลิกก่อนร้องปปช.เชือด วันนอร์แฉจ่ายงูเห่าโจ๋งคร่ึม วารินทร์ฟันธงตู่อยู่ยาว,ไพบูลย์ ขู่ กมธ.ป.ป.ช.ส่อผิด ม.157 จี้ยกเลิกหนังสือเชิญ นายกตู่ ขัด รธน. นิรันดร์ ผวาใช้ พ.ร.บ.คำสั่งเรียกเสี่ยงเกินไป เสียวย้อนเข้าตัวใช้อำนาจมิชอบเจอคุก 10 ปี ประเดิมชัย อัดทำตามใจ สิระ สภาฯวุ่น รุมขวางเปลี่ยนตัว เสรีพิศุทธ์ ฉะไม่มีประเพณีโหวตขับประธาน กมธ. ฝ่ายค้านสรุปยกร่างญัตติซักฟอกสัปดาห์หน้า โหร คมช.ฟันธง ประยุทธ์ ดวงแกร่งไร้ปัญหา ยังไม่หมดหน้าที่ต้องอยู่ต่อ คาดกลางปี 63 ปรับ ครม. รมต.สาย คสช.ยังอยู่ครบ พท.ลั่นยึดฐานที่มั่นขอนแก่นเขต 7 พปชร.โอ่ชนะแน่ ชาวบ้านอยากได้ ส.ส.รัฐบาลมากกว่าฝ่ายค้าน อนค.จัดงาน อยู่ไม่เป็น ปิยบุตร ปลุกต้านสิ่งไม่ยุติธรรม ยันไม่ใช่พวกชังชาติ-ล้มเจ้า 7 พรรคฝ่ายค้านผนึกกำลังนักศึกษา ผลักดันแก้ รธน.ส่ง เพนกวิน นั่ง กมธ. วันนอร์ ฉะ รธน.ปี 60 แย่ที่สุด แฉคนเปิดห้องจ่ายเงินงูเห่ากลางสภาฯ,กรณีผู้ตรวจการแผ่นดินส่งให้ศาลรัฐธรรมนูญตีความ พ.ร.บ.คำสั่งเรียกของ กมธ.สภาผู้แทนราษฎรและวุฒิสภา ขัดต่อรัฐธรรมนูญหรือไม่ ล่าสุดนายไพบูลย์ นิติตะวัน ส.ส.บัญชีรายชื่อ พรรคพลังประชารัฐ กดดันให้กรรมาธิการป้องกันและปราบปรามการทุจริตประพฤติมิชอบสภาฯ (กมธ.ป.ป.ช) ยกเลิกหนังสือเชิญ พล.อ.ประยุทธ์ จันทร์โอชา นายกรัฐมนตรีและ รมว.กลาโหม ไปชี้แจง ก่อนถูกร้อง ป.ป.ช.เอาผิดอาญามาตรา 157,ไพบูลย์ ย้ำหนังสือ กมธ.เชิญ บิ๊กตู่ ขัด รธน.,เมื่อวันที่ 16 พ.ย. นายไพบูลย์ นิติตะวัน ส.ส. บัญชีรายชื่อ พรรคพลังประชารัฐ กล่าวว่า กรณีผู้ตรวจการแผ่นดินมีมติเอกฉันท์ส่งศาลรัฐธรรมนูญวินิจฉัย พ.ร.บ.คำสั่งเรียกของคณะ กมธ.สภาฯและวุฒิสภา พ.ศ.2554 มาตรา 5 มาตรา 8 และมาตรา 13 ที่ให้อำนาจ กมธ.มีอำนาจออกคำสั่งเรียกเอกสารจากบุคคลหรือเรียกบุคคลใดมาชี้แจงข้อเท็จจริงต่อ กมธ.ขัดหรือแย้งต่อรัฐธรรมนูญปี 60 มาตรา 129 หรือไม่ ดังนั้น หนังสือด่วนที่ สผ.0019.05/945 ที่ พล.ต.อ.เสรีพิศุทธ์ เตมียเวส ประธาน กมธ.ป.ป.ช เชิญ พล.อ.ประยุทธ์ จันทร์โอชา นายกฯ และ รมว.กลาโหม มาชี้แจงแถลงข้อเท็จจริงวันที่ 20 พ.ย. อาศัยมาตรา 129 วรรคสี่ รัฐธรรมนูญปี 60 ประกอบมาตรา 6 แห่ง พ.ร.บ.คำสั่งเรียกฯโดยหนังสือระบุไว้มุมบนขวาว่า กมธ. (บค.) 1 ว่าเป็นไปตาม พ.ร.บ.คำสั่งเรียกของ กมธ.มาตรา 6 ได้ตรวจสอบพบเนื้อหาขัดรัฐธรรมนูญมาตรา 129 ที่วางหลักเกณฑ์ใหม่ให้ กมธ.ไม่มีอำนาจสอบสวน แต่ให้อำนาจเพียงสอบหาข้อเท็จจริงเท่านั้น จึงทำให้คำสั่งเรียกของ กรธ.ขัดหรือแย้งรัฐธรรมนูญมาตรา 129 จึงเห็นว่า พล.อ.ประยุทธ์ควรปฏิเสธไม่ไปชี้แจงหรือส่งคืนหนังสือ ด้วยเหตุออกหนังสือโดยมิชอบด้วยกฎหมาย,ขู่รีบยกเลิกก่อนถูกร้อง ป.ป.ช.ฟันผิด ม.157,นายไพบูลย์กล่าวว่า ขณะที่ 16 ข้อให้ พล.อ. ประยุทธ์ชี้แจงแถลงข้อเท็จจริง ไม่อยู่ในกรอบอำนาจของ กมธ.ป.ป.ช. วิญญูชนที่ได้อ่านคำถามแล้ว ย่อมเห็นได้ชัดแจ้งว่ามีเจตนาจงใจกลั่นแกล้งผู้ต้องไปชี้แจงแถลงข้อเท็จจริง จึงอาจเข้าข่ายเจ้าหน้าที่รัฐ ปฏิบัติหน้าที่โดยมิชอบ อันเป็นความผิดตามประมวลกฎหมายอาญามาตรา 157 ผู้ตรวจการแผ่นดินได้ส่งเรื่องไปยังศาลรัฐธรรมนูญเพื่อวินิจฉัย พ.ร.บ.คำสั่งเรียกของ กมธ.ขัดหรือแย้งต่อรัฐธรรมนูญ มาตรา 129 แล้ว พล.ต.อ.เสรีพิศุทธ์ควรเร่งขอยกเลิกหนังสือดังกล่าวโดยเร็ว ป้องกันการถูกฟ้องร้องดำเนินคดีต่อคณะกรรมการ ป.ป.ช.ในความผิดตามประมวลกฎหมายอาญามาตรา 157,นิรันดร์ เชื่อยากเปลี่ยนตัว เสรีพิศุทธ์,นายนิรันดร์ นาเมืองรักษ์ ส.ส.ร้อยเอ็ด พรรคเพื่อไทย ในฐานะรองประธาน กมธ.ป.ป.ช. กล่าวถึงกรณีนายสิระ เจนจาคะ ส.ส.กทม. พรรคพลังประชารัฐ และ กมธ.สัดส่วนพรรคพลังประชารัฐ เสนอให้ เปลี่ยนตัว พล.ต.อ.เสรีพิศุทธ์ เตมียเวส ส.ส.บัญชีรายชื่อ พรรคเสรีรวมไทย พ้นประธาน กมธ.ว่า กมธ.ชุดนี้มี 15 คน ซีกฝ่ายค้าน 8 อีก 7 คนซีกรัฐบาล เชื่อว่าคงเป็นไปได้ยากที่จะเปลี่ยนตัวประธาน กมธ.ได้ แม้นายสิระบอกว่ามีเสียงอยู่ในมือ 8 เสียง ไม่รู้จะทำได้จริงหรือไม่ หรือหากเปลี่ยนตัว พล.ต.อ.เสรีพิศุทธิ์ สำเร็จ โควตาประธาน กมธ.ต้องเป็นของพรรคเสรีรวมไทย หรือฝ่ายค้านอยู่ดี ส่วนที่ผู้ตรวจการแผ่นดินยื่นให้ศาลรัฐธรรมนูญตีความ พ.ร.บ.คำสั่งเรียกของ กมธ.สภาฯและวุฒิสภา ขัดต่อรัฐธรรมนูญหรือไม่นั้น เห็นด้วยที่จะส่งตีความให้เกิดความชัดเจน,ผวาใช้ พ.ร.บ.คำสั่งเรียกเสี่ยงเข้าตัว,เมื่อถามว่าสัปดาห์หน้าหาก พล.อ.ประยุทธ์และ พล.อ.ประวิตร วงษ์สุวรรณ รองนายกฯ ยังไม่ยอมมาชี้แจง กมธ.เอง จะใช้ พ.ร.บ.คำสั่งเรียกให้นายกฯมาชี้แจงหรือไม่ เพราะเลี่ยงมาหลายครั้งแล้ว นายนิรันดร์ตอบว่า คงต้องหารือใน กมธ.อีกครั้ง แต่การจะใช้อำนาจตาม พ.ร.บ.คำสั่งเรียกใครมาชี้แจงต้องระวังให้ดี กมธ.ฝ่ายรัฐบาลและฝ่ายค้านหลายคนห่วงเรื่องนี้ว่าจะเกินเลยไปหรือไม่ที่จะนำไปสู่คดีอาญา เพราะอาจมาเข้าตัวเราเองได้ หากใคร ไม่มาตาม พ.ร.บ.คำสั่งเรียกฯจะมีโทษจำคุก 3 เดือน แต่ถ้า กมธ.ใช้อำนาจเรียกโดยไม่ชอบจะมีโทษจำคุก 10 ปี ดูแล้วมันเสี่ยงเกินไป จึงต้องพิจารณาให้ดี อย่างไรก็ตาม ถ้าตนเป็นนายกฯคงมาชี้แจงต่อ กมธ.เพื่อให้เรื่องจบไป,ประเดิมชัย อัดตามใจ สิระ สภาฯ วุ่น,นายประเดิมชัย บุญช่วยเหลือ ส.ส. กทม.พรรคเพื่อไทย ในฐานะ กมธ.ป.ป.ช.กล่าวว่า โดยระบบแล้วไม่สามารถเปลี่ยนได้อยู่แล้ว วิป 2 ฝ่ายตกลงกันเรียบร้อย พล.ต.อ.เสรีพิศุทธ์ เตมียเวส ได้เป็นประธาน นายสิระเสนอได้แต่จะเปลี่ยนคงยาก ถ้าจะเอาตามความคิดนายสิระ สภาฯคงวุ่นวายไปหมด ส่วนกรณีนายวิษณุ ระบุยังไม่ได้ใช้ พ.ร.บ.คำสั่งเรียกถ้านายกฯไม่ไปยังไม่ผิดนั้น จะมาชี้แจงหรือไม่เป็นดุลพินิจของผู้ถูกเรียก จะใช้ พ.ร.บ.ดังกล่าวต้องถามมติที่ประชุม ขณะนี้ยังไม่ได้ใช้ แค่เรียกตามรัฐธรรมนูญมาตรา 129 วรรค 4 และข้อบังคับการประชุม,จวกไม่เหมาะแซะ หน.เสรีรวมไทย,นายภูมิธรรม เวชยชัย ที่ปรึกษาหัวหน้าพรรคเพื่อไทย กล่าวว่า พล.อ.ประยุทธ์กับ พล.อ.ประวิตรควรไปชี้แจงตามที่ กมธ.ป.ป.ช.เชิญ ไม่มีเหตุผลต้องกังวลถ้าไม่ได้ทำอะไรผิด ที่ผ่านมารัฐมนตรีหลายคนรวมถึง พล.อ.อภิรัชต์ คงสมพงษ์ ผบ.ทบ.ยังเข้าชี้แจงด้วยตนเอง และ พล.ต.อ.เสรีพิศุทธ์ได้ตำแหน่งประธาน กมธ.ป.ป.ช.มาตามครรลองเป็นโควตาของพรรคฝ่ายค้าน ไม่เหมาะสมจะมาเสนอให้เปลี่ยนตัว ส่วน กมธ.วิสามัญศึกษาแก้ไขรัฐธรรมนูญ พรรคอยากเสนอให้มีสัดส่วนบุคคลภายนอก ดึงตัวแทนจากกลุ่มวิชาชีพต่างๆไม่ว่าภาคประชาสังคม นักศึกษา สื่อมวลชน มากกว่าแบ่งโควตาเป็นสัดส่วนตามภาคหรือส่วนกลาง,จ่อสรุปร่างญัตติซักฟอกสัปดาห์หน้า,น.อ.อนุดิษฐ์ นาครทรรพ เลขาธิการพรรคเพื่อไทย กล่าวถึงการเตรียมความพร้อมอภิปรายไม่ไว้วางใจว่า สัปดาห์หน้าตนและนายสุทิน คลังแสง ประธานวิปฝ่ายค้าน จะประสานงาน ส.ส.พรรคร่วมฝ่ายค้านที่จะอภิปรายประมวลจัดลำดับข้อมูลให้สมบูรณ์มากที่สุด นำไปสรุปเขียนญัตติยื่นอภิปรายประเด็นใดและอภิปรายรัฐมนตรีคนใดบ้าง คาดว่าจะเสนอได้ไม่เกินช่วงต้นเดือน ธ.ค. ผู้อภิปรายจะเป็นใครจะสรุปกันอีกครั้ง,เทพไท ชี้ไม่มีประเพณีโหวตขับ ปธ.,นายเทพไท เสนพงศ์ ส.ส.นครศรีธรรมราช พรรคประชาธิปัตย์ กล่าวถึงความขัดแย้งใน กมธ.ป.ป.ช.ว่า จากประสบการณ์หรือโดยประเพณีปฏิบัติไม่เคยมีการโหวตเปลี่ยนตัวประธาน กมธ.เลยเว้นแต่จะขอลาออกเอง สภาฯชุดนี้มี ส.ส.หน้าใหม่เข้ามามาก บางคณะมี ส.ส.ใหม่เกือบทั้งคณะ บางคณะมีประธาน กมธ.เป็น ส.ส.สมัยแรก ยังขาดประสบการณ์จะขลุกขลักช่วงแรกๆ เมื่อผ่านไปได้สักระยะหนึ่งทุกอย่างคงจะเข้าที่เข้าทาง อยากให้ ส.ส.ทุกคนตระหนักถึงการทำหน้าที่ต้องทำงานร่วมกัน ไม่ควรนำเอาความเป็นพรรคการเมือง หรือขั้วการเมืองหรืออคติ ความไม่พอใจส่วนตัวมายุ่งเกี่ยว ถ้าไม่ลดราวาศอกกันจะทำงานไม่ประสบความสำเร็จตามเจตนารมณ์ของข้อ บังคับการประชุมสภาฯ และเจตนารมณ์ในรัฐธรรมนูญ,พปชร.ซัดธนาธร แจงนอกศาลหวังชี้นำ,น.ส.ทิพานัน ศิริชนะ รองโฆษกพรรคพลังประชารัฐ กล่าวถึงกรณีนายธนาธร จึงรุ่งเรืองกิจ หัวหน้าพรรคอนาคตใหม่ อ่านคำแถลงปิดคดีถือหุ้นสื่อ ก่อนศาลรัฐธรรมนูญจะมีคำวินิจฉัยความเป็น ส.ส.สิ้นสุดลงหรือไม่ในวันที่ 20 พ.ย.ว่า การอ้างว่าไม่ได้รับความยุติธรรม บอกศาลฎีกาและศาลรัฐธรรมนูญใช้คนละมาตรฐานไม่น่าถูกต้อง เพราะศาลฎีกาพิจารณากรณีนายภูเบศวร์ เห็นหลอด ผู้สมัคร ส.ส.อนาคตใหม่ ประเด็นคุณสมบัติการเป็นผู้สมัคร ส.ส.ตามรัฐธรรมนูญ มาตรา 98 (3) แต่ศาลรัฐธรรมนูญพิจารณากรณีพรรคอนาคตใหม่ร้อง 41 ส.ส.พรรคร่วมรัฐบาลหยุดปฏิบัติหน้าที่ ตามรัฐธรรมนูญ มาตรา 82 วรรค 2 และที่บอกบริษัทวี-ลัค มีเดีย ไม่ได้เป็นบริษัทเกี่ยวกับสื่อ ขอให้พิจารณากรณีผู้สมัคร ส.ส.พรรคพลังประชารัฐ นายทวีป ขวัญบุรี ถูกตัดสิทธิสมัคร ส.ส.แม้หยุดพิมพ์หนังสือไป 20 ปีแล้วมาเทียบเคียง หรือแม้แต่การโอนหุ้นให้มารดายังทำสับสน ครั้งก่อนบอกโอนหุ้นวันที่ 8 ม.ค.62 แต่คลิปแถลงกล่าวเองชัดว่าโอนเมื่อวันที่ 6 ม.ค.62 ทำให้มองได้ว่าการมาชี้แจงนอกศาล อ้างเจตนารมณ์รัฐธรรมนูญคนละฉบับ คนละมาตราที่แตกต่างมาสนับสนุนว่าตัวเองไม่ผิด เพราะเข้าใจผิดหรือต้องการชี้นำสังคมให้เกิดประโยชน์แก่ตนเอง,โหร คมช.ชี้ บิ๊กตู่ ยังไม่หมดหน้าที่ไปต่อ,วันเดียวกัน นายวารินทร์ บัววิรัตน์เลิศ หรือโหรคณะมนตรีความมั่นคงแห่งชาติ (คมช.) กล่าวถึงดวง พล.อ.ประยุทธ์ จันทร์โอชา นายกรัฐมนตรีและ รมว.กลาโหมว่า เท่าที่ดูในขณะนี้ไม่มีปัญหาอะไร ยังเห็นทำงานต่อไปได้เรื่อยๆ เพราะ พล.อ.ประยุทธ์ ยังมีหน้าที่ต้องทำงานอยู่ต่อ ส่วนปัญหาที่รัฐบาลเจออยู่ขณะนี้ ไม่มีอะไรร้ายแรง ไม่ต้องกังวล ยังพาเรือลำนี้ไปได้ เป็นปกติของการทำงานคนหมู่มากในระบอบประชาธิปไตยที่เรารู้กัน ต่างพ่อ ต่างแม่ หลายพรรคหลายพวกมารวมกัน นักการเมืองบางคนเราก็รู้อยู่นานาจิตตัง เมื่อคนหมู่มากและหลายกลุ่มหลายฝ่ายมารวมกันต่างความคิดย่อมมีปัญหา แต่ปัญหาตรงนี้แก้ไขได้ ปีหน้าประมาณกลางปี อาจมีการปรับเปลี่ยน ครม.บ้างเพื่อความเหมาะสม บางคนหมดหน้าที่ต้องไปทำหน้าที่อื่น แต่ไม่ใช่ปรับใหญ่ มีรัฐบาลบิ๊กตู่ 2 บิ๊กตู่ 3 ส่วนผู้ที่ทำงานร่วมกันมาตั้งแต่คณะรักษาความสงบแห่งชาติ (คสช.) ยังอยู่ครบ เพราะหลายท่านยังไม่หมดหน้าที่,ยุคลุงตู่ ปท.สงบแต่คนไทยกระเป๋าแฟบ,นายนพดล กรรณิกา ผอ.สำนักวิจัยซูเปอร์โพล เปิดเผยผลสำรวจภาคสนาม เรื่อง ดัชนีผลงานรัฐบาลยุคลุงตู่ จากประชาชนทุกสาขาอาชีพทั่วประเทศ 1,197 ตัวอย่าง ระหว่างวันที่ 10-15 พ.ย. พบว่าดัชนีผลงานรัฐบาลยุคลุงตู่ ที่ได้คะแนนความเชื่อมั่นสูงที่สุดคือ ด้านความมั่นคง ความสงบของบ้านเมือง ได้ 175.47 คะแนน ด้านความแข็งแกร่งของค่าเงิน ได้ 160.95 คะแนน ด้านการให้บริการของธนาคารรัฐ ได้ 154.84 คะแนน การมีงานทำของประชาชนได้ 114.50 คะแนน ด้านการกระตุ้นเศรษฐกิจของรัฐบาลได้ 103.96 คะแนน แต่ที่น่าเป็นห่วงคือด้านเงินในกระเป๋าของประชาชน ได้ 95.81 คะแนน เป็นตัวเดียวที่ประชาชนยังไม่เชื่อมั่น ที่น่าสนใจคือ เมื่อถามถึง ความสุขจากการนอน พบว่าส่วนใหญ่หรือร้อยละ 66.6 มีความสุข แต่ร้อยละ 26.1 ตอบกลางๆ และร้อยละ 7.3 ที่ตอบว่า ไม่มีความสุข ส่วนสาเหตุของคนที่ตอบว่ามีความสุขจากการนอนระบุว่า ทำใจได้ถึงเวลานอนคือนอน ได้พัก ไม่คิดมาก ทุกอย่างดี ยึดหลักศาสนา ปฏิบัติธรรม ได้ที่นอนดี และสุขภาพดี เป็นต้น ขณะที่กลุ่มคนที่ตอบกลางๆ ระบุว่ามีปัญหาเศรษฐกิจ มีปัญหาสุขภาพ เครียด วุ่นวาย นึกถึงเงินในกระเป๋า เป็นธรรมดา เป็นต้น และกลุ่มคนที่ตอบว่าไม่มีความสุข ระบุว่าสุขภาพแย่ นึกถึงเงินในกระเป๋า ตกงาน ทำมาหากินขัดสน เครียดจัด เศรษฐกิจแย่ เป็นต้น,พท.มั่นใจรักษาเขต 7 ขอนแก่นได้,วันเดียวกัน น.อ.อนุดิษฐ์ นาครทรรพ เลขาธิการพรรคเพื่อไทย กล่าวถึงการเลือกตั้งซ่อม ส.ส.ขอนแก่น เขต 7 ว่า อยู่ระหว่างสรรหาผู้สมัคร ส.ส. มั่นใจจะคัดสรรบุคคลที่มีความรู้ความสามารถ เหมาะสมกับสถานการณ์ หลังได้ตัวจะระดมสรรพกำลังหาเสียงเต็มที่ มั่นใจว่าประชาชนเขต 7 คงจะให้โอกาสมั่นใจว่าคณะกรรมการการเลือกตั้ง (กกต.) จะจัดการเลือกตั้งได้บริสุทธิ์ยุติธรรม ไม่ปล่อยให้มีใครทำผิดกฎหมาย,นายภูมิธรรม เวชยชัย ที่ปรึกษาหัวหน้าพรรคเพื่อไทย กล่าวว่า วันที่ 18 พ.ย. จะประชุมคณะกรรมการสรรหาผู้สมัคร มีผู้เสนอตัวแล้ว 2-3 คน ต้องฟัง ส.ส.ขอนแก่น และ ส.ส.ภาคอีสานทั้งหมด คาดว่าจะสรุปตัวผู้สมัครสัปดาห์หน้า ตั้งเป้าหมายจะรักษาฐานที่มั่น แม้ต้องสู้กับคู่แข่งที่ถือกลไกอำนาจรัฐ เชื่อมั่นว่าพรรคร่วมฝ่ายค้านจะให้กำลังใจเรา ยอมรับว่าไม่มีผลเปลี่ยนแปลงกับการคิดคำนวณ ส.ส.บัญชีรายชื่อ ทำให้เงื่อนไขการส่งผู้สมัครแต่ละพรรคแตกต่างกันไป แต่โดยรวมถือเป็นสมรภูมิวัดศรัทธาประชาชนจะมีให้รัฐบาลหรือพรรคร่วมฝ่ายค้าน,คารม เชื่อ อนค.หลีกทางให้เพื่อน,นายคารม พลพรกลาง ส.ส.บัญชีรายชื่อ พรรคอนาคตใหม่ กล่าวว่า เชื่อว่าพรรคอนาคตใหม่จะไม่ส่งผู้สมัครเลือกตั้งซ่อม ส.ส.ขอนแก่น เขต 7 โดยมารยาทการเลือกตั้งซ่อมเขต 5 นครปฐม พรรคเพื่อไทยหลีกทางให้พรรคอนาคตใหม่มาแล้ว แต่ขึ้นอยู่กับมติของพรรค ขณะนี้คะแนนของพรรคที่จะเอาคืนมาไม่มีผลต่อการเปลี่ยนแปลงรัฐบาล เห็นมีข่าวว่าพรรคเพื่อไทยจะส่งนายอดิศร เพียงเกษ อดีตส.ส.เก่า มีประสบการณ์การเมืองจะมาช่วยสนับสนุนนายสุทิน คลังแสง ประธานวิปฝ่ายค้านได้ น่าจะคุยกันเร็วๆนี้เพราะการเลือกตั้งใกล้เข้ามาแล้ว,พปชร.โอ่พร้อมมากมั่นใจชนะแน่,นายธนกร วังบุญคงชนะ โฆษกพรรคพลังประชารัฐ กล่าวถึงการเลือกตั้งซ่อม ส.ส.ขอนแก่น เขต 7 ว่า พรรคพลังประชารัฐพร้อมมาก ทราบจากนายเอกราช ช่างเหลา ส.ส.บัญชีรายชื่อ พรรคพลังประชารัฐ ที่รับผิดชอบพื้นที่ จ.ขอนแก่น จะส่งนาย สมศักดิ์ คุณเงิน ลงสมัคร ครั้งที่ผ่านมาแพ้เพียงไม่กี่คะแนนและเกาะติดลงพื้นที่ตลอด ทำให้มั่นใจชนะเลือกตั้ง แกนนำพรรคจะยกทัพหลวงไปช่วยหาเสียง ไม่กังวลพรรคคู่แข่งอย่างพรรคเพื่อไทย เชื่อว่าพี่น้องประชาชนในพื้นที่ต้องการ ส.ส.เป็นรัฐบาล ผลักดันผลงานให้พี่น้องประชาชนคล่องตัวกว่า ส.ส.ฝ่ายค้าน,ภท.ยังไม่เคาะรอคิดให้รอบคอบ,พ.อ.เศรษฐพงค์ มะลิสุวรรณ ส.ส.บัญชีรายชื่อ และโฆษกพรรคภูมิใจไทย กล่าวว่า พรรคภูมิใจไทยจะส่งผู้สมัคร ส.ส.ขอนแก่น เขต 7 หรือไม่ ต้องให้ผู้บริหารพรรคหารือกันก่อน เพื่อตัดสินใจรอบคอบมากที่สุด เนื่องจากผลการเลือกตั้งที่ออกมามีความสำคัญทั้งกับฝ่ายรัฐบาลและฝ่ายค้าน,ระดมพล อยู่ไม่เป็น แฟนคลับคึกคัก,เมื่อเวลา 12.00 น. ที่ชั้น 6 ศูนย์การค้าเจเจมอลล์ จตุจักร พรรคอนาคตใหม่จัดงาน อยู่ไม่เป็น บรรยากาศภายในงานมีการจัดนิทรรศการ อยู่ ไม่ เป็น และบูธนำเสนองานและประเด็นที่ ส.ส.ของพรรค ผลักดันต่อสภาฯ บูธที่ 1 ท.ทหาร ทันสมัย (สมัครใจไม่บังคับ) เสนอ 8 มาตรการสร้างกองทัพทันสมัย บูธที่ 2 อยู่ไม่เป็น เพราะแรงงานอยู่ไม่ได้ บูธที่ 3 LBTQI เสนอแก้กฎหมายสมรสระหว่างชาย-หญิงเป็นบุคคล-บุคคล บูธที่ 4 ELC ระเบียงชีวิตภาค ตะวันออก อย่าให้เสียงกระซิบนายทุนดังกว่าเสียงตะโกนของชาวบ้าน รับฟังเสียงสะท้อนจากผลการดำเนินการ EEC บูธที่ 5 แอปพลิเคชัน อนาคตใหม่ ให้ประชาชนเข้าถึงข้อมูลข่าวสารจากพรรค และแจ้งเรื่องร้องทุกข์โดยตรง มีแกนนำพรรคร่วมงานพร้อมเพรียง อาทิ นายธนาธร จึงรุ่งเรืองกิจ หัวหน้าพรรค นายปิยบุตร แสงกนกกุล เลขาธิการพรรค รวมทั้งการแสดงจาก Rapper ศิลปิน RAD เจ้าของเพลง ประเทศกูมี บรรยากาศคึกคักมีประชาชนเข้าร่วมงานจำนวนมาก มีเจ้าหน้าที่ตำรวจ สน.บางซื่อ 30 นาย ดูแลความเรียบร้อย และเจ้าหน้าที่นอกเครื่องแบบหน่วยความมั่นคงเฝ้าสังเกตการณ์,ปลุกต้านอยุติธรรมโต้ชังชาติล้มเจ้า,ต่อมาเวลา 16.00 น. นายปิยบุตร แสงกนกกุล เลขาธิการพรรคอนาคตใหม่ กล่าวบนเวทีตอนหนึ่งว่า ประเทศไทยมี 2 ทางเลือกคืออยู่ให้เป็นหรือออกไปอยู่ต่างประเทศ การต่อต้านขัดขืนอำนาจหรืออยู่ไม่เป็นจะทำให้เกิดสิ่งใหม่ๆขึ้นมา เราควรลุกขึ้นมาต่อต้านกับสิ่งที่ไม่ยุติธรรมและทำให้เกิดการเปลี่ยนแปลง มีคนถามพวกเราว่าจะอยู่รอดต่อหรือไม่ หลังได้ ส.ส. 81 คน กลายเป็นพรรคที่คนพูดถึง จึงนำมาซึ่งคดีความถึง 25 คดี ในโซเชียลมีเดียมีเพจแปลกๆ ใส่ร้ายรายวัน สื่อบางค่ายพูดถึงเราในแง่ลบทุกวัน บางครั้งบอกว่าพวกเราคือพวกชังชาติ ล้างสมองคน เชื่อว่าปรากฏการณ์คนอยู่ไม่เป็นจะเพิ่มขึ้นเรื่อยๆ คนที่ชี้นิ้วด่าพวกเรา กล่าวหาว่าเราคือศัตรูของชาติ เรายอมไม่ได้เด็ดขาด ยืนยันว่าเราไม่ใช่พวกชังชาติ แต่เราคือพวกรักชาติ ยืนยันไม่ใช่พวกล้มเจ้า เราต้องการระบอบประชาธิปไตยอันมีพระมหากษัตริย์ทรงเป็นประมุขที่อยู่ภายใต้รัฐธรรมนูญที่ถูกยกย่องเทิดทูน ไม่ใช่ถูกใครกลุ่มใดกลุ่มหนึ่งแอบอ้างใช้เป็นเครื่องมือทำลายล้างทางการเมือง,ธนาธร ชี้ อนค.เริ่มจากรักไม่ใช่เกลียดชัง,จากนั้นเวลา 16.45 น. นายธนาธร จึงรุ่งเรืองกิจ หัวหน้าพรรคอนาคตใหม่ กล่าวปิดงานว่า เราต้องการประเทศไทยที่เท่าเทียม เท่าทันโลก แต่มักมีคนกล่าวหาเราว่าเราคือพวกหัวรุนแรง เราอยู่ไม่เป็นเพราะห่วงใยประชาชน เราเริ่มต้นจากความรักไม่ใช่ความเกลียดชัง ถ้ายังอยู่เป็นทุกอย่างจะสายเกินไป ตนเชื่อศักยภาพคนไทยว่าจะพัฒนาประเทศต่อไปได้ ถ้าเริ่มเดินทางตั้งแต่วันนี้ อนาคตใหม่ไม่ใช่แค่พรรคการเมืองแต่คือการเดินทางคือเจตจำนงและผู้คนที่มีปลายทางการเดินทางเดียวกัน อนาคตใหม่ไม่ใช่แค่ตน แต่คือเราที่พร้อมเดินไปข้างหน้าด้วยกัน,วันนอร์ เฉ่ง รธน.ปี 60 แย่ที่สุด,เมื่อเวลา 15.00 น. ที่ศูนย์ฝึกอบรมวีเทรน ดอนเมือง 7 พรรคฝ่ายค้าน จัดกิจกรรม 7 พรรคฝ่ายค้านพบนักศึกษา 30 สถาบันการศึกษาทั่วประเทศ มีแกนนำพรรคร่วมฝ่ายค้านเข้าร่วมคับคั่ง มีการจัดเสวนาเรื่อง รัฐธรรมนูญที่ดีที่สุดของประชาชนเรายังไม่ได้ร่าง รัฐบาลที่ดีที่สุดจึงยังไม่เกิด โดยนายวันมูหะมัดนอร์ มะทา หัวหน้าพรรคประชาชาติ กล่าวว่า อยู่การเมืองมา 40 ปี ผ่านรัฐธรรมนูญมาอย่างน้อย 4 ฉบับ รัฐธรรมนูญปี 60 แย่ที่สุด ที่ผ่านมารัฐธรรมนูญที่ดีเกิดจากคนรุ่นใหม่ ไม่ได้เกิดจากรัฐสภาฯ คนผลักดันให้แก้รัฐธรรมนูญคือนักศึกษา รัฐธรรมนูญปี 2522 ว่าแย่แล้วยังไม่แย่เท่าปัจจุบัน บทเฉพาะกาลปี 2522 ให้ ส.ว.อยู่ 4 ปี แต่รัฐธรรมนูญ 60 ให้ ส.ว.อยู่ถึง 5 ปี ตอนนั้น พล.อ.เปรม ติณสูลานนท์ ประธานองคมนตรีและรัฐบุรุษ ไม่ได้มาจากการเลือกตั้ง แต่ไม่เอาคนไม่ดีมาเป็นรัฐมนตรี คนมีแผลแค่มีโรงเลื่อยไม่เอา แต่นายกฯคนนี้เอาคนมีแผลมากกว่าโรงเลื่อยมาเป็นรัฐมนตรีหลายคน,แฉเปิดห้องจ่ายเงินงูเห่ากลางสภาฯ,ไอ้งูเห่าที่ว่าเกิดในสภาฯนั้นมีจริงๆ คนทำให้เกิดงูเห่าในสภาฯกำลังจะตั้งห้องเฉพาะกิจซื้องูเห่าโดยเฉพาะ มันน่าอายทำได้อย่างไร รัฐสภาสูงส่งเอากล่องเงินมาเรียกคนใจง่ายใจทรามไปเอาเงิน ถ้านักศึกษายังเห็นแก่ชาติบ้านเมืองควรปลุกพี่น้องอย่าหลับ เพราะประชาธิปไตยกำลังถูกปล้น งูเห่ากำลังเกิดขึ้น การมีห้องหับมีคนคอยรับคอยจ่ายเงินควรเกิดขึ้นหรือไม่ในบ้านเมืองที่เป็นประชาธิปไตย คอยดูตอนโหวตแก้ไขรัฐธรรมนูญ ขอร้องอย่ามีชื่อ ส.ส. 7 พรรคฝ่ายค้านไปปรากฏตัวไม่ให้แก้ตามรัฐบาล ถ้ามติสภาฯบอกให้แก้ก็เป็นบุญแต่ถ้าไม่ให้แก้ มีงูเห่าเกิดขึ้นกี่ตัวขอให้บันทึกไว้ นายวันมูหะมัดนอร์กล่าว,ชูศักดิ์ ยกพลัง นศ.ผลักดันบ้านเมือง,นายชูศักดิ์ ศิรินิล รองหัวหน้าพรรคเพื่อไทย กล่าวว่า เรามีรัฐธรรมนูญ 20 ฉบับมากที่สุดในโลกเป็นผลจากรัฐประหารถึง 9 ฉบับ รัฐธรรมนูญ 2560 คสช.สั่งให้ร่างก็ร่างมาสืบทอดอำนาจทั้งสิ้น ปี 2535 เมื่อ พล.อ.สุจินดา คราประยูร ยอมเสียสัตย์เพื่อชาติมาเป็นนายกฯ ตนเป็นอธิการบดีรามคำแหง นักศึกษาหลายแห่ง ออกมาร่วมชุมนุม กระทั่งนำไปสู่การแก้ไขรัฐธรรมนูญได้ใน 1 สัปดาห์ จนได้รัฐธรรมนูญฉบับประชาธิปไตยแท้จริง พลังนิสิตนักศึกษาจึงเป็นพลังสำคัญผลักดันบ้านเมืองในการเปลี่ยนแปลงรัฐธรรมนูญอย่างแท้จริง,สับ ส.ว.ฉุดกลไกตรวจสอบมีปัญหา,นายรังสิมันต์ โรม ส.ส.บัญชีรายชื่อ พรรคอนาคตใหม่ กล่าวว่า ปัญหาใหญ่ของรัฐธรรมนูญคือ ส.ว.เป็นสมการเลือกนายกฯ และกลไกที่ใช้ตรวจสอบรัฐบาลคือการอภิปรายไม่ไว้วางใจ แทบไม่มีประสิทธิภาพเลย แม้ พล.อ.ประยุทธ์จะไม่ได้รับความไม่ไว้วางใจ แต่เมื่อโหวตนายกฯอีกจะมีกลไก ส.ว.250 คนโหวตเลือกนายกฯกับสภาฯ อาจได้ พล.อ.ประยุทธ์กลับมาเช่นเดิม กระบวนการนี้จะกลายเป็นหมัน,นายชัยเกษม นิติสิริ กรรมการยุทธศาสตร์พรรคเพื่อไทย กล่าวว่า รัฐธรรมนูญที่ดีคือรัฐธรรมนูญปี 40 ปี 50 ส.ส.ร.เป็นผู้ร่างและมีประชาชนมีส่วนร่วม ส่วนรัฐธรรมนูญปี 60 คนร่างตั้งตัวเป็นปรมาจารย์ ถ้าร่างดีจะถูกฉีกหรือไม่ ของดีต้องไม่ถูกฉีก รัฐธรรมนูญฉบับนี้มันดีไม่ได้ก็ได้รัฐบาลไม่ดี เศรษฐกิจไม่ดี สังคมอยู่ไม่เป็นสุข การเมืองแทนที่จะอยู่ด้วยอุดมคติ กลับกลายเป็นที่ชุมนุมของสารพัดสัตว์ ต้องเป็นคนมีกล้วยเยอะๆคอยเลี้ยงลิง ต้องคอยมีงูเห่ารักษาเสถียรภาพรัฐบาล ต้องผลักดันให้แก้รัฐธรรมนูญนี้ให้ได้ ให้มี ส.ส.ร.มาร่าง ประชาชนมีส่วนร่วม,ส่ง เพนกวิน ร่วมนั่ง กมธ.แก้ รธน.,ผู้สื่อข่าวรายงานว่า ช่วงท้ายนักศึกษาได้เสนอความเห็นว่า ไม่อยากให้ประธาน กมธ.วิสามัญศึกษาแก้ไขรัฐธรรมนูญเกี่ยวข้องกับการรัฐประหาร ทั้งนี้ตั้งแต่ช่วงเช้ามีการเสนอชื่อนักศึกษาจาก 30 สถาบันที่เข้าร่วมกิจกรรม อาทิ จุฬาลงกรณ์มหาวิทยาลัย ม.ธรรมศาสตร์ เกษตรศาสตร์ รามคำแหง 4 ชื่อให้แสดงวิสัยทัศน์ก่อนลงคะแนนลับคัดเลือกเป็น กมธ.วิสามัญศึกษาแก้ไขรัฐธรรมนูญ สัดส่วนคนนอกของซีกฝ่ายค้าน ผู้ได้รับเลือกคือนายพริษฐ์ ชิวารักษ์ หรือเพนกวิน นักศึกษารัฐศาสตร์ ม.ธรรมศาสตร์
ไพบูลย์ ขู่ กมธ.ป.ป.ช.ส่อผิด ม.157 จี้ยกเลิกหนังสือเชิญ นายกตู่ ขัด รธน. นิรันดร์ ผวาใช้ พ.ร.บ.คำสั่งเรียกเสี่ยงเกินไป เสียวย้อนเข้าตัวใช้อำนาจมิชอบเจอคุก 10 ปี
ไพบูลย์ นิติตะวัน,เสรีพิศุทธ์ เตมียเวส,ประยุทธ์ จันทร์โอชา,หนังสือเชิญ,กมธ.ป.ป.ช,ข่าวหน้า1